Diari Oficial de la Generalitat Valenciana


Sumari del DOGV 4192, del 18-02-2002 (2002/1409)

RESOLUCIÓ de 7 de febrer de 2002, del conseller de Justícia i Administracions Públiques, per la qual es nomenen funcionaris de carrera les aspirants que han superat el procés d'adaptació a la condició de funcionari realitzat en execució de la Sentència 336/2001, de 25 de març, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/1409


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 de febrer de 2002, del conseller de Justícia i Administracions Públiques, per la qual es nomenen funcionaris de carrera les aspirants que han superat el procés d'adaptació a la condició de funcionari realitzat en execució de la Sentència 336/2001, de 25 de març, del Tribunal Superior de Justícia de la Comunitat Valenciana. [2002/F1409]
  
Vista la Resolució de 19 de juliol de 2001, de la Direcció General de la Funció Pública, per la qual en execució de la Sentència 336/2001, de 25 de març de 2001, del Tribunal Superior de Justícia de la Comunitat Valenciana, s'inclouen en la llista definitiva d'admesos i exclosos als cursos d'adaptació del règim jurídic de determinat personal a la naturalesa dels llocs que ocupa, la senyora Ángeles Molins Giménez, la senyora Mª José Carsi Vaello i la senyora Mª Luisa Ortenbach Cerezo com a personal laboral en el grup C de titulació.
  
Vista la proposta de la comissió qualificadora dels cursos d'adaptació del règim jurídic de determinat personal laboral fix de la Generalitat Valenciana d'aspirants que han superat el procés d'adaptació a la condició de funcionaris, realitzat en execució de la Sentència 336/2001, de 25 de març, del Tribunal Superior de Justícia de la Comunitat Valenciana, i verificada la concurrència dels requisits exigits en l'article 8 de la Llei 1/1996, de 26 d'abril, d'Adaptació del Règim Jurídic del Personal de la Generalitat Valenciana a la naturalesa dels llocs que ocupen.
  
De conformitat amb el que disposa l'article 8 de la Llei 1/1996, i en exercici de les competències que tinc atribuïdes per l'article 27 de la Llei de la Funció Pública, resolc:
  
Primer
  
Nomenar funcionàries de carrera d'administració general, grup C, la senyora Ángeles Molins Giménez, amb DNI número 45920725, i la senyora Mª Luisa Ortenbach Cerezo, DNI número 43238902.
  
Segon
  
L'acte de presa de possessió, a què queden convocades les dues aspirants, tindrà lloc, excepte en el cas de força major, el dia 1 de març de 2002, a les 09.00 hores, a la seu de la Direcció General de Funció Pública, carrer del Miquelet, número 5, 46429 València (2n pis).
  
Els efectes administratius i econòmics de la presa de possessió serà del dia 1 de març de 2002, i es respectarà la situació administrativa que a cadascuna de les persones interessades corresponga, conforme al que preveu l'article 8, segon paràgraf, de la Llei 1/1996, de 26 d'abril.
  
Tercer
  
Contra la present resolució, que és definitiva en via administrativa, es pot interposar un recurs contenciós administratiu, en el termini de dos mesos comptats des de l'endemà de la seua publicació, davant de la seu del Jutjat Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament un recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.